Shadowbox Studios

De **Shadowbox Studios**, ek bekend as de **Shadowbox Studios Atlanta**, binne in studiokompleks yn 'e Amerikaanske stêd Atlanta, súdeastlik fan it sintrum fan 'e stêdekloft, yn Dekalb County, yn 'e Amerikaanske steat Georgia. It kompleks waard yn 2017 oprjochte ûnder de namme **Blackhall Studios** en krige nei in oername yn 2022 syn hjoeddeistige namme. Yn 'e Shadowbox Studios fine de opnamen foar gâns films en tillefyzjeprogramma's plak. Shadowbox hat ek studiokompleksen yn Santa Clarita (Kalifornje) (de Shadowbox Studios Los Angeles) en by it Ingelske Shinfield, yn Berkshire (de Shinfield Studios).

## Skiednis
De Shadowbox Studios Atlanta waarden yn 2017 oprjochte ûnder de namme Blackhall Studios. De earste film dy't der opnommen waard, wie de meunsterfilm **', dy't yn [[2019]] útkaam, fan [[filmstudio's]] [[Warner Bros.]] en [[Legendary Entertainment]]. Yn [[2018]] rjochten de Blackhall Studios in eigen filmstudio op, Blackhall Entertainment, mei it doel om sels fjouwer [[film]]s yn 't jier te produsearjen, dy't foar in part [[finansiering|finansierd]] wurde soene út 'e [[opbringst (jild)|opbringst]] fan 'e [[ferhier]] fan it studiokompleks oan oare filmstudio's. It earste projekt fan Blackhall Entertainment wie de [[horror]][[skriller]] ''Schoolhouse''.

Yn [[febrewaris]] [[2020]] makke Blackhall bekend dat it fan doel wie om in nij studiokompleks te bouwen yn 'e neite fan it doarp [[Shinfield]], by [[Reading]], yn it [[Ingelske greefskip]] [[Berkshire]]. Dêrmei wie in [[ynvestearring]] fan [[$]]195&nbsp;miljoen muoid (omrekkene [[£]]150&nbsp;miljoen). It wie foar Blackhall de earste stap om utens. Yn [[maart]] [[2021]] waarden fierders plannen bekend makke om 'e Blackhall Studios by Atlanta sterk út te wreidzjen. Dêrfoar waard in [[begrutting]] frijmakke fan $250&nbsp;miljoen. [[Miljeu-aktivist]]en hiene [[krityk]] op dy plannen om't der foar de útwreiding 3.000 [[beam]]men kappe wurde moasten. Blackhall bewissige harren derfan dat it bedriuw dat op oare plakken kompinsearje soe, mar it slagge net om 'e aktivisten te oertsjûgjen. 

Yn [[april]] [[2021]] waarden de Blackhall Studios oankocht troch de [[Commonwealth Group]], in [[ynvestearringsbedriuw]] út [[Los Angeles]], dat foar it bedriuw $120&nbsp;miljoen op 'e tafel lei. Yn [[2022]] joech [[Silver Lake (bedriuw)|Silver Lake]], in oare grutte ynvestearringsfirma, him derby mei in [[kaptaal]]ynjeksje ter wearde fan $500&nbsp;miljoen. Neitiid waarden de Blackhall Studios omneamd ta de Shadowbox Studios.

==Fasiliteiten==
De Shadowbox Studios Atlanta lizze binnen de [[Interstate 285]]-ringwei fan [[Atlanta]], op in koarte ôfstân fan it [[stedssintrum]] (dêr't [[akteur]]s en [[filmcrew|crew]]leden yn [[hotel]]s ferbliuwe kinne) en fan 'e [[Ynternasjonale Lofthaven Hartsfield Jackson]].

De Shadowbox Studios besteane anno [[2023]] út 9 [[soundstage]]s, dy't yn [[oerflak]] útinoar rinne fan 1.800&nbsp;[[m²]] oant 3.600&nbsp;m². Ien dêrfan is mei 16.75&nbsp;[[meter|m]] it heechste fan hiele [[Georgia]]. De njoggen soundstages mei-inoar hawwe in oerflak fan 18.600&nbsp;m². Mei [[kantoar]]romte, [[opslachromte]], [[wurkplak (romte)|wurkplakken]] (foar de produksje fan [[dekôr]]stikken), [[klaaikeamer]]s, romten foar [[fisazjy]] en [[hier (begroeiïng)|hierstilearring]] en fasiliteiten foar [[preproduksje]], [[postproduksje]] en [[special effects]] beslacht it kompleks in totaal wurkber oerflak fan 79.000&nbsp;m² (oftewol 7,9&nbsp;[[hektare|ha]]). Dêropta is der in [[backlot]] fan 12&nbsp;ha foar bûtendoaropnamen. It kompleks is ferdield oer trije net oaninoar fêstsittende perselen, dy't Haadkampus (''Main Campus''), Eastkampus (''East Campus'') en Boskkampus (''Grove Campus'') hjitte.

Anno [[2023]] wurdt der wurke oan 'e bou fan 18 bykommende soundstages mei in oerflak fan yn totaal 112.000&nbsp;m². Dat komt op in perseel fan 62&nbsp;ha, lyk besuden de Haadkampus, dêr't it nei foltôging ien gehiel mei foarmje sil. As de bou fan dizze "Faze&nbsp;II", sa't de útwreiding neamd wurdt, klear is, sille de Shadowbox Studios it grutste studiokompleks fan Georgia wêze.

==Produksjes==
===Films===
In seleksje fan films dy't alteast foar in diel yn 'e Shadowbox Studios Atlanta opnommen binne:
*''[[Blockers (film)|Blockers]]'' (2018)
*''[[Venom (film út 2018)|Venom]]'' (2018)
***' (2019)
*** (2019)
**[[Doctor Sleep (film út 2019)|Doctor Sleep]]* (2019)
**[[Jungle Cruise (film)|Jungle Cruise]]* (2021)
**[[The Tomorrow War]]* (2021)

### Tillefyzje
In seleksje fan tillefyzjesearjes dy't alteast foar in diel yn 'e Shadowbox Studios Atlanta opnommen binne:
**[[Step Up (tillefyzjesearje)|Step Up]]* (fan 2018 ôf)
**[[Lovecraft Country (tillefyzjesearje)|Lovecraft Country]]* (2020)
**[[Ms. Marvel (tillefyzjesearje)|Ms. Marvel]]* (2022)

## Keppelings om utens
*Offisjele webside fan 'e Shadowbox Studios